Tolong jelaskan mengenai {{Infobox award dari Anugerah Industri Muzik ke-17 dalam bahasa melayu

| name = Anugerah Industri Muzik ke-17

| date = 2 Mei 2010

| location = Pusat Dagangan Dunia Putra

| main = Anugerah Industri Muzik| next = 2011

Pada Disember 2009, dilaporkan bahawa pihak penganjur AIM, iaitu Persatuan Akademi Industri Muzik Malaysia (PAIMM) dan Persatuan Industri Rakaman Malaysia (RIM) dilaporkan mengumumkan bahawa pencalonan dibuka untuk karya-karya yang dikeluarkan dari 1 Disember 2008 hingga 31 Disember 2009, pada 8 Januari 2010, pukul 4 petang. Sejajar dengan perkembangan terkini dalam industri muzik tanahair, pihak penganjur turut membuka pintu kepada EP untuk bertanding dalam beberapa kategori, termasuk Persembahan Vokal Terbaik Di Dalam Lagu (Lelaki, Wanita dan Berkumpulan), Artis Baru Terbaik, Susunan Muzik Terbaik Di Dalam Lagu dan Lagu Terbaik. RIM juga telah menetapkan bahawa album yang memiliki minimum lima buah lagu layak dipertandingkan dan dianggap sebagai sebuah album penuh.

Pada 17 Mac 2010, senarai calon akhir AIM17 diumumkan di sebuah sidang akhbar di Dewan Tun Dr. Ismail, Pusat Dagangan Dunia Putra, melibatkan album dan single yang diterbitkan pada 1 Januari hingga 31 Disember 2009. Sebanyak 925 pencalonan diterima oleh pihak Akademi, iaitu meningkat 30% berbanding tahun lalu; bagaimanapun, Pengerusi AIM, Aziz Bakar, mengulas bahawa "Walaupun pencalonan yang kita dapat tahun ini banyak, tetapi kualiti lagu atau album yang kita terima masih dalam tahap yang sama. Sebab tak ramai yang melabur untuk melahirkan muzik yang berkualiti. Begitu juga kerana sudah kurangnya penulis serta komposer muzik yang bagus." Namun demikian, Aziz meluahkan rasa puas hati dengan perkembangan pasaran industri muzik Malaysia yang meningkat sebanyak 34% dwengan mencatatkan keuntungan sebanyak RM101.8 juta pada tahun 2009 (termasuk jualan digital iaitu muat turun nada dering dan Internet yang mencapai RM30.2 juta), berbanding tahun 2008 yang hanya berkisar pada RM76 juta sahaja.

Seperti biasa, ntv7 menyiarkan siri Prelude AIM 17 selama empat minggu berturut-turut sebelum acara kemuncak AIM, kali ini dirakam di Auditorium Dewan Bahasa dan Pustaka. Para seniman muda yang membuat persembahan berdua-dua untuk memberi penghormatan kepada seniman veteran terulung dalam Prelude ialah Bob dan Shila (siaran 8 April: penghargaan kepada Dato Siti Nurhaliza), Faizal Tahir dan Bienda (15 April: M. Nasir), Alif Satar dan Noryn Aziz (22 April: Dato' Sheila Majid), Azlan & The Typewriter dan Dina Nadzir (29 April: Search).

Di samping itu, jelajah "AIM 17 Roadtour" dilangsungkan di seluruh negara untuk mempromosikan acara kemuncak kepada orang ramai dengan bantuan calon-calon AIM yang membuat persembahan, iaitu di Wangsa Walk, Kuala Lumpur (3 April), Kompleks Pasir Gudang, Johor Bahru (11 April), Village Mall, Sungai Petani (17 April), dan Dataran Pahlawan Melaka (25 April).

Satu lagi sidang akhbar diadakan di Dewan Ballroom Hotel Pan Pacific pada 14 April 2010 untuk mengumumkan dua pengacara AIM17, Adibah Noor dan Afdlin Shauki, dan barisan selebriti yang bertugas sebagai penyampai anugerah pada majlis itu.

Sebagai langkah menjimatkan masa dalam majlis kemuncak, hanya 15 anugerah disampaikan sepanjang majlis, dan para pemenang hanya diberi 30 saat untuk berucap di atas pentas. Anugerah selebihnya dihadiahkan dalam acara kecil sebelum raptai penuh majlis pada hari sebelumnya.